Anunt public

AGENŢIA PENTRU PROTECŢIA MEDIULUI TULCEA

anunţă publicul interesat asupra luării deciziei etapei de încadrare conform HG nr.1076/2004, respectiv ca PUZ **“MODERNIZARE ȘI EXTINDERE CAPACITATE SALA POLIVALENTA TULCEA”,** propus a se amplasa în intravilanul localității Tulcea, str. Isaccei, nr.18, judeţul Tulcea, având ca titular **U.A.T. JUDEȚUL TULCEA**, nu necesită efectuarea evaluării de mediu pentru planuri și programe, conform HG.1076/2004, pentru planul precizat.

**Motivele care au stat la baza luării deciziei:**

* Mărimea planului- suprafața studiată prin plan este de 48.598 mp, iar suprafața terenului supusă planului este de 10.605 mp. Din această suprafață, conform bilanțului teritorial, terenul destinat amenajării sportive va fi de 4772 mp, cel destinat pentru alei, drumuri și parcaje va fi de 2424 mp, iar cel destinat spațiilor verzi și plantate va fi de 3.409 mp.
* Amplasamentul planului este în intravilanul localității, pe un teren domeniu public al județului Tulcea, cu folosința actuală și cea preconizată de ”incintă+construcție-sală de jocuri sportive și anexe, cu racord existent pe amplasament pentru alimentarea cu apă potabilă și canalizare.
* Planul propune extinderea sălii polivalente și reorganizarea spațiilor publice din jurul obiectivului, inclusiv amenajarea de parcări la sol (30 locuri) și în subsol (195 locuri). Extinderea sălii de sport se va realiza pentru a oferi o capacitate de până la 4500 locuri.
* Prin această extindere suprafața de 3066 mp, zonă reglementată ca spațiu verde, în P.U.G. Municipiul Tulcea, rămâne intactă.
* Localizarea planului în raport cu zonele protejate-perimetrul propus nu se află în arii protejate.

 Informaţiile cu privire la planul menţionat pot fi consultate la sediul APM Tulcea, str.14 Noiembrie, nr.5, tel.0240510622, de luni până joi între orele 08,00-16,30 şi vineri între orele 08,00-14,00.

 Observaţiile publicului se vor primi in scris la APM Tulcea ,telefon/fax 0240 /510622, 0240/510621, e-mail office@apmtl.anpm.ro, în termen de 10 zile calendaristice de la data publicării anunţului.

Postat la APM Tulcea

16.02.2017